paragraph_text: Istočnosudanski narodi (Nilsko-saharski narodi), porodica crnačkih naroda iz istočne Afrike koja je prema Westermannu (1911) dio veće Sudanske porodice. Rasno su najsrodniji Zapadnosudanskim narodima, u novije vrijeme nazivanim Nigersko-kongoanskim (Niger-Congo peoples). Istočnosudanski crnci poznati su po visokom stasu a glavna kulturna značajka su im nomadsko stočarstvo. Još negdje 9,000 godina pr. Kr. Istočnosudanski crnci pripitomili su dugorogo govedo a danas posjeduju velika krda ovih životinja. Stoka je mjerilo bogatstva, a njezino mlijeko često se pije pomiješano s krvlju životinje.